《寄隐者》
宋代·吴芾

守道宋高士，筑室齐东鄙。
植竹看岁寒，种田助形委。
束书捐古今，抱易究生死。
不以外移内，不以行责止。
九十留童颜，湖山饱清视。
或顾先生云，时平可以起。
先生本无求，弃置如敝屣。
俄闻与物化，精一未尝毁。
汗简书逸民，义风洗贪士。
东望呈肺肝，遥泻一卮水。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。